શાહરુખે ઇંટરવ્યૂની શરુઆતે યશજીને પ્રશ્ન કર્યો કે તેઓ ફિલ્મ ઇન્ડસ્ટ્રીમાં કઈ રીતે આવ્યાં? યશજીએ જણાવ્યું કે તેમના પરિવારજનો ઇચ્છતા હતાં કે તેઓ એંજીનિયર બને, પણ યશજીને ફિલ્મોમાં વધુ રસ હતો. યશ ચોપરાએ જણાવ્યુ હતું કે તેમના ભાઈ બી. આર. ચોપરા તે વખતે ફિલ્મો સાથે સંકળાયેલા હતાં અને આ રીતે યશજીએ ફિલ્મોમાં એન્ટ્રી કરી. યશ ચોપરાએ જણાવ્યું કે તેમના પિતાનું મૃત્યુ બહુ જલ્દી થઈ ગયુ હતું અને તેથી તેમને ફોર્સ કરનાર કોઈ નહોતું.